પ્રચાર દરમિયાન આમિરે વડોદરાની સુપ્રસિદ્ધ થાલી રેસ્ટોરન્ટ ‘મંડપ’માં ગુજરાતી ભોજન માણ્યું હતું. ત્યાં જમીને આમિર એટલો બધો પ્રભાવિત થયો હતો કે વાત ન પૂછો. ભરપેટ ખાઈને તે એવો ખુશ થઈ ગયો હતો કે એણે રેસ્ટોરન્ટના મહારાજ (શેફ)ને બોલાવીને શાબાશી આપી હતી અને એની સાથે ફોટો પણ પડાવ્યો હતો. એટલું જ નહીં, એણે એક આખો ડબ્બો ભરીને જમવાનું પેક કરાવ્યું હતું જેથી એ મુંબઈ જઈને એની પત્ની કિરણને સ્વાદિષ્ટ ગુજરાતી ભોજન ચખાડી શકે.